# ประกาศสำนักงานคณะกรรมการสิทธิมนุษยชนแห่งชาติ

เรื่อง เจตจำนงสุจริตในการบริหารงานและการปฏิบัติราชการ

 สำนักงานคณะกรรมการสิทธิมนุษยชนแห่งชาติ ได้ตระหนักถึงผลกระทบของปัญหา
การทุจริตและประพฤติมิชอบที่ส่งผลเสียหายต่อประเทศและบั่นทอนการเคารพ คุ้มครองและตอบสนองต่อสิทธิมนุษยชนในทุกมิติอย่างร้ายแรง รวมถึงให้ความสำคัญในการต่อต้านการทุจริตทุกรูปแบบ
โดยยึดหลักคุณธรรม จริยธรรม และความโปร่งใสในการดำเนินงานของหน่วยงาน ซึ่งสอดคล้องกับนโยบายของการพัฒนาประเทศ ที่กำหนดไว้ใน**ยุทธศาสตร์ชาติว่าด้วยการป้องกันและปราบปราม
การทุจริต ระยะที่ ๓ (พ.ศ. ๒๕๖๐ – ๒๕๖๔) มีวัตถุประสงค์เพื่อบูรณาการความร่วมมือจากทุกภาคส่วนในการสร้างวัฒนธรรมการต่อต้านการทุจริตทุกรูปแบบอย่างเข้มแข็งทั่วทั้งสังคมไทย เพื่อให้เป็นประเทศที่มีมาตรฐานความโปร่งใสเทียบเท่าระดับสากล**

 **เลขาธิการคณะกรรมการสิทธิมนุษยชนแห่งชาติ พร้อมด้วยบุคลากรของสำนักงานคณะกรรมการสิทธิมนุษยชนแห่งชาติมีความมุ่งมั่นที่จะผลักดันสร้างเกียรติภูมิในการปฏิบัติ**ราชการ
**จึงขอประกาศเจตจำนงสุจริตในการบริหารงานและการปฏิบัติราชการว่า จะบริหารงานและปฏิบัติราชการด้วยความซื่อสัตย์สุจริต มีคุณธรรมโปร่งใส โดยยึดถือและเป็นไปตามหลักธรรมาภิบาล ปฏิบัติหน้าที่
ด้วยความเสมอภาคโดยไม่เลือกปฏิบัติ พร้อมรับการตรวจสอบและรับผิดชอบในสิ่งที่ดำเนินการ
จะประพฤติตนและดำรงตนไว้ซึ่งเกียรติและศักดิ์ศรีความเป็นเจ้าหน้าที่ของรัฐ กล้ายืนหยัดในสิ่งที่ถูกต้องและต่อต้านการทุจริตทุกรูปแบบ**

 ประกาศ ณ วันที่ ๒๐ มีนาคม พ.ศ. ๒๕๖๓

 บุญเกื้อ สมนึก

 เลขาธิการคณะกรรมการสิทธิมนุษยชนแห่งชาติ